1993. aasta Balti tsooniturniir males

1993. aasta Balti tsooniturniir males (inglise keeles Baltic Zonal Tournament 1993) oli 1993. aastal Vilniuses peetud Balti tsooniturniir, male MM-võistluste kvalifikatsioonivõistlus. 

Märtsis 1993. aastal Vilniuses toimunud 14 osavõtjaga Balti tsooniturniirist võttis osa kolme riigi (Eesti, Läti, Leedu) maleparemik. 

Tsooniturniiri lõpptulemused
1.–2. Lembit Oll ja Vidmantas Mališauskas 9 punkti, 3. Darius Ruželė 8,5 p, 4 Zigurds Lanka 8 p, 5. Daniels Fridmans 7,5 p, 6.–7. Algimantas Butnorius ja Valērijs Žuravļovs 7 p, 8. Andrejs Sokolovs 6 p, 9.–11. Mihhail Rõtšagov, Olav Sepp ja Ilmars Lutskan 5,5 p. Ülar Lauk jäi nelja punktiga eelviimaseks.

Balti tsooniturniirilt edasipääsejad
1993. aastal Balti tsooniturniiril esikohta jaganud suurmeister Lembit Oll (Eesti) ja rahvusvaheline meister Vidmantas Mališauskas (Leedu) kvalifitseerusid juulis 1993 Bielis peetud 74 osavõtjaga FIDE MM-võistluste tsoonidevahelisele turniirile. 

Viited

Kategooria:Balti tsooniturniirid males
Kategooria:Vilnius
Kategooria:1993. aasta spordis